
EWYLLYS ADDA 


Os gellwch chwi wrando chwedel, 
'Rwy'n deisyf cael dweyd yn isel, 
Fel *'r aeth y byd i gyd o'i go',— 
Fe'm nychir am floeddio'n uchel. 


Geill llawer ddweyd wrth ddechreu, 
Am danaf mod i'n ben deneu; 

Ond daliwch sylw wrth wrando'n hir, 
A glywch chwi ddim gwir o'm geiriau. 


Fe luniodd AppA ei 'wyllys, 

Yn fulaidd ac anfelus ; 

Fe aeth ei feibion, pa fodd bynag fu, 
^Rol eî gladdu i radd g'wilyddus. 


Gosododd rai ar orsedd-feinciau, 

I wisgo porphor a sidanau, 

Eraill i fatogi ac i geibio ar goedd, 
Mewn glynoedd hyd ben eu gliniau. 

Rho'es deyrnwiail i rai o'i feibion, 

I ereill ffust a golchffon ; 

Âr cwbl yn frodyr un ben a gwaed, 
Run dwylo a thraed yn union. 


Ac i'r neb sy'n gweithio lleia' y 
Y rhoes o'r peth goreu i'w fwyta; 

A'r gwacw' ei fol, fel mae gwaetha'r drefn, 

Yw'r lluman a'r cefn llyma'. 


Ond rho'es gymaint o dwyll, rhagrith, a chelwydd, 
Ac o chwantau'r galon i bawb fel eu gilydd, 

A rhoes bawb 'run bellder oddiwrth y ne', 

Yn y gole tan yr un g'wilydd. , 


A rho'es gymaint balchder i'r &lota o'i deulu 
Ag i'r brenin,—ond ni roes e ddim i'w brynu; 
Mi ro'wn genad, rwy'n meddwl, i dori 'mys 
Cyn lluniwn i f 'wyllys felly. 


A'i blant pan ddechreu'sant gynt ymlwybraeth, 
Gosododd hwy i redeg gyrfa naturiaeth : 
Rhoes eu cefnau'n union at y ne', 

A'u hwynebau i le anobaith. 


Dyma lle'u gadawodd i gyd-ymdrybaeddu, 
A'r llaid ar eu dillad, a'r lle wedi d'wyllu ; 
I sathru traed eu gilydd yn y byd, 

Yn filoedd wrth gyd-drafaelu. 


Ni cherddai'r cybydd mo lwybr oferŵr, 
Na'r rhegwr gwaetha' mo lwybr rhagrithiwr, 


o 


A'r cwbl yn rhedeg yn bur rhwydd, 
Rhwyg aflwydd, o'r un gyflwr. 


A dyma fel yr aeth y ffordd mor lydan, 

Fod pawb mor hynod am ei lwybr ei hunan ; 
A phob un a'i drachwant gydag e', 

A'i blesesau a blys arian. 


Yn awr mae dysgawdwyr, llawn eu dysgleidiau, 
Gan dewder a bloneg yn dadwrdd o'u blaenau, 
« Ffordd uffern yw hon—dim pellach dowch, 
Gochelwch,—trowch yn eich olau.” 


Mae ffyrdd y rhai'n i'r nef cyn groesed, 
Fel un ar i fynu, a'r llall ar i waered; 
Yn ddigon i foedro 'menydd dyn gwan, 
. Heb wybod pa fan i fyned. 


Meddai'r Papistiaid, “ Cym'rwch Pedr'n apostol, 
Addefwch a thelwch, chwi fyddwch etholol ; 

Chwi gewch fyn'd i'r nef ar haner gair, 

Heb fyn'd dim pellach na Mair i morol. 


Meddai'r Methodistiaid, “ Ewch hyd y ffordd dosta, 
Ni feddwch dda'ch hunain, addefwch eich ana” 

Ac os na'ch etholwyd, 'dewch chwi byth i'r ne' 

Ac uffern fydd eich lle, cewch goffa.” 


Na, meddai'r Baptist, Nid dyna'r ffordd nesa' 
Ewch dros Fryn y wyntyll a thrwy Bant yr olchfa, 
Gadewch "Fotty bedydd plant ar y llaw chwith, 

A chwi fydd y gwenith gwynaw'. 

Na, meddai'r //esleys, ““Mae hono'n ffordd dd'ryslyd, 
Mae llwybr i'r buarth drwy dre glendid bywyd," 
“* Nac oes,” meddai'r: Cwacers, “ dewch chwi ddim yn 


Heb gynnwrf ac asbri'r Ysbryd.” 


Meddai hen Eglwys Loegr, ““Ewch yn bur ddigyffro, 


Rhwng dwy lech Foses ^does le i chwi fisio ; 
A gymero dir, degymed yn deg, 
Dim chwaneg,—byddwch iach yno.” 


Wel, bellach o'r werin, pa ddewin all wirio, 
Pwy sydd ar gelwydd, a phwy ellir goelio ? 
Mae'n ddigon er ameu, dan y rhôd, 

Oes uffern yn bod neu beidio. 


Minau ro'f gyngor, go debyg i'r Person, 
Mae hanes ddiogel, mai hyny sy ddigon ; 
Câr dy gymydog fel ti dy hun, ' 
A Duw Tri'n Un o'th galon. 


ROBERT DAVIES, Nantglyn. 





